CELEX: E2014P0023
Language: mt
Date: 2014-12-01 00:00:00
Title: Azzjoni mressqa fl- 1 ta’ Diċembru 2014 minn Kimek Offshore AS kontra l-Awtorità ta’ Sorveljanza tal-EFTA (Kawża E-23/14)

5.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 39/4
            
         Azzjoni mressqa fl-1 ta’ Diċembru 2014 minn Kimek Offshore AS kontra l-Awtorità ta’ Sorveljanza tal-EFTA
   (Kawża E-23/14)
   (2015/C 39/04)
   Tressqet azzjoni kontra l-Awtorità ta’ Sorveljanza tal-EFTA quddiem il-Qorti tal-EFTA fl-1 ta’ Diċembru 2014 minn Kimek Offshore AS, rappreżentata minn Bjørnar Alterskjær, advokat, and Robert Lund, advokat, ALT Law Firm, Fridtjof Nansens plass 6, N-0160 Oslo, In-Norveġja.
   Ir-rikorrent jitlob lill-Qorti tal-EFTA:
   
               1.
            
            
               Tannulla d-Deċiżjoni tal-Awtorità ta’ Sorveljanza tal-EFTA Nru 225/14/COL tat-18 ta’ Ġunju 2014 dwar kontribuzzjonijiet tas-sigurtà soċjali reġjonalment differenzjati 2014-2020;
            
         
               2.
            
            
               Tordna lill-Awtorità ta’ Sorveljanza tal-EFTA sabiex tħallas l-ispejjeż tal-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               Ir-rikorrent, Kimek Offshore, huwa parti mill-Kimek Group. Kimek Offshore hija kumpanija tas-servizzi fin-negozju taż-żejt u l-gass, u tforni welders, welders tal-pajpijiet, mekkaniks u inġiniera. L-amministrazzjoni u l-maniġment tagħha huma bbażati ġewwa Kirkenes, in-Norveġja.
            
         
               —
            
            
               Il-każ jittratta rikors għall-annullament ta’ deċiżjoni tal-Awtorità ta’ Sorveljanza tal-EFTA li tapprova l-għajnuna reġjonali fin-Norveġja għall-perjodu 2014-2020.
            
         Ir-rikorrent jgħid li l-Awtorità ta’ Sorveljanza tal-EFTA:
   
               —
            
            
               kisret l-obbligu tagħha li tiftaħ il-proċedura ta’ investigazzjoni formali previst fl-Artikolu 1(2) tat-Taqsima I tal-Protokoll 3 u l-Artikolu 6(2) fit-Taqsima II tal-Protokoll 3 tal-Ftehim dwar is-Sorveljanza u l-Qorti (SCA) (l-Artikolu 4(4) tat-Taqsima II tal-Protokoll 3 SCA);
            
         
               —
            
            
               kisret l-obbligu tagħha li tiddikjara r-raġunijiet li fuqhom tibbaża deċiżjoni rigward ir-regoli tat-tassazzjoni tas-sigurtà soċjali li jappartjenu għall-ingaġġar tal-ħaddiema, skont l-Artikolu 16 SCA.